শ্বেতা চৌধুরী
শ্বেতা চৌধুরী (জন্ম ৩রা জুলাই ১৯৮৬) একজন ভারতীয় ক্রীড়া শ্যুটার যিনি ১০ মিটার এয়ার পিস্তল এবং ২৫ মিটার স্পোর্টস পিস্তল ইভেন্টে প্রতিদ্বন্দ্বিতা করেন। ২০১৪ সালে, ইন্‌ছনে ২০১৪ এশিয়ান গেমসে, শ্বেতা মহিলাদের এয়ার পিস্তল ইভেন্টে ব্রোঞ্জ পদক জিতেছিলেন। ফাইনালে তিনি ১৭৬.৪ পয়েন্ট স্কোর করেছিলেন। এই গেমে এটি ছিল ভারতের প্রথম পদক। ২০০৯ সালে, দোহায়, ২০০৯ এশিয়ান এয়ার গান চ্যাম্পিয়নশিপে শ্বেতা ফাইনালে ৩৮১ পয়েন্ট নিয়ে এয়ার পিস্তল ইভেন্টে ব্রোঞ্জ পদক জিতেছিলেন।